Manoel de Almeida e Sousa

Manoel de Almeida e Sousa de Lobão estis portugala juristo kaj aŭtoro. 

Manuel de Almeida e Sousa estis filo de Manuel Rodrigues (apotekisto) kaj Catarina de Almeida. Post studado de homsciencoj, li frekventis la Universitaton de Koimbro inter 1756 kaj 1762, akirante bakalaŭran diplomon pri Kanonika Juro la 20-an de majo 1762. Notu, ke en Koimbro, li ĉiam aperas sub la nomo Manuel Rodrigues de Almeida, ĉar nur en 1773 li decidis adopti la nomon Manuel de Almeida e Sousa.

Volante sin doni al jura kariero, li decidis iri al la urbo Alcouce, en la paroĥejo de Lobão da Beira, municipo Tondela, por staĝi ĉe prestiĝa advokato nomita Estanislau Lopes. Ni scias malmulte pri li, krom ke li estis atestanto ĉe la edziĝo de sia staĝisto, kiu la 29-an de julio 1766 edziĝis kun Maria Josefa (naskiĝinta kaj loĝanta en Alcouce, filino de D-ro Manuel Henriques kaj Paula de Loureiro). Li ankaŭ estis baptopatro de lia filino, naskita en 1774, kiu mortis la 6-an de decembro 1777.
eta|maldekstre|300px|"Tratado Pratico e Compendiario das Aguas dos Rios Publicos", verko publikigita en 1861.
La paro havis ok infanojn, el kiuj sep postvivis, sed nur unu, Joaquim de Almeida Novais e Sousa, komencis familion, edziĝante kun Mariana Rita Borges do Couto en Canas de Senhorim-Nelas.

Almeida e Sousa famiĝis kiel advokato. En 1787, li estis dungita de la Regulaj Kanonikoj pri Sankta Aŭgusteno en la Monaĥejo de Santa Cruz, en Koimbro, por defendi ilin en kazo kontraŭ la Dioceza Kapitulo (kiu registris la kazon dum la foresto de la Episkopo). Ĉi-lasta provis senigi ilin de jarcentaĝa privilegio, kiu sendevigis ilin de obeo al la Episkopo de la Diocezo, igante ilin rekte dependaj de la Papo. La kanonikoj havis solidajn dokumentojn por subteni ilin, nome la Buleon "Desiderium quod" (25-an de majo 1135) de Inocento la 2-a (1130-1143) kaj la Buleon "Cum olim" (26-an de junio 1203) de Inocento la 3-a (1198-1216). Por pli bone studi la kazon, Sousa Lobão loĝis en Koimbro dum du jaroj, sed fine li suferis tiagradan deprimon, ke li ne povis praktiki juron dum 11 jaroj... Rocha Madail (1893-1969) atribuas al Sousa Lobão ampleksan opinion pri la afero, kiu aperis anonime. La dosiero malaperis, aŭ ĝia kieejo estas nekonata.

Eblas, ke Sousa Lobão havis kontakton kun José Homem Correia Teles (1780-1849), denaskulo de Santiago de Besteiros, en la sama municipo Tondela, sed ne ekzistas fidindaj pruvoj por konfirmi tion.

Li eble ankaŭ havis kontakton kun José de Seabra da Silva (1732-1813), kiam ĉi-lasta estis ekzilita al sia hejmo en "Várzea de Cavalos" (apud Lobão da Beira) fare de Reĝo Jozefo aŭ la Markizo de Pombal la 17-an de januaro 1774, sed ankaŭ ne ekzistas pruvoj por konfirmi tion.

Ĉirkaŭ 1805, unu el liaj filoj petis lin verki tekston pri la temo rilate al la heredaĵoj, kaj li eklaboris, verkante traktaton pri la temo: Tratado Prático de Morgados ĝi estis lia unua verko], publikigita en 1807, kun la aĝo de 63 jaroj. De tiam ĝis sia morto la 31-an de decembro 1817 (en Alcouce), li neniam ĉesis verki, kun miriga rapideco kaj furiozo, produktante pli ol 10 000 paĝojn por publikigo. Do ne estas surprize, ke lia verkado ne ĉiam estas tre polurita.

Lia kolego, Manuel António Coelho da Rocha (1793-1850), estas tre komprenema:

"Liaj multaj kaj diversaj skribaĵoj, kiuj ampleksas ĉiujn aspektojn de jurisprudenco, krom solidaj komprenoj pri romia kaj kanonika juro, abundas je profunda scio pri historio kaj naciaj leĝoj, kaj ĉefe, pri la praktiko antaŭ la tribunalo: ili elradias eksterordinarajn legaĵojn, kaj foje la malbonan guston de la antikvaj jurpraktikantoj. En iuj lokoj, al liaj verkoj mankas dedukto kaj klareco, senzorgeco en verkado kaj stilo, kaj erudicio aŭ serio de citaĵoj, kiuj povas esti lacigaj. Li skribis facile, sed mankis al li la pacienco por korekti. Malgraŭ ĉi tiuj difektoj, liaj verkoj por uzo en la tribunaloj plenigus bibliotekon."Ĉi-tiu artikolo estis tradukita  surbaze de la historiisto Arlindo Correa.

Verkoj
 Tratado Prático de Morgados, 1861
 Collecção de Dissertações e Tractados Vários, 1828
 "Tratado Pratico e Compendiario das Aguas dos Rios Publicos" 1861

Vidu ankaŭ
 José de Seabra da Silva (1732-1813) portugala magistrato kaj politikisto
 José Homem Correia Teles (1780-1849) portugala juristo
 Manuel António Coelho da Rocha (1793-1850) portugala juristo, profesoro kaj politikisto

 Referencoj 

Kategorio:Naskiĝintoj en la 18-a jarcento
Kategorio:Mortintoj en la 19-a jarcento
Kategorio:Naskiĝintoj en Portugalio
Kategorio:Mortintoj en Portugalio
Kategorio:Portugalaj verkistoj
Kategorio:Portugalaj juristoj